

# **ОБЩИНА ТУТРАКАН**

**ЗАПОВЕД**

**№ РД-04-922/22.08.2017г**

На основание чл.44 ал.2 от ЗМСМА, чл.14 ал.7 от ЗОС по реда на чл.56 ал.1, ал.2 и ал.3 и от Наредбата за реда за придобиване, управление и разпореждане с общинско имущество /НРПУРОИ/, във връзка с Решение №431 по Протокол №28 от 20.07.2017г. на Общински съвет град Тутракан

**НАРЕЖДАМ:**

**1. Да се открие процедура за избор на оператор за възлагане стопанисването, поддръжката и експлоатацията на язовир** – публична общинска собственост в землището на гр. Тутракан, местност „Боблата, с идентификатор № 73496.32.140 по КК и КР, одобрени със Заповед № РД-18-6/04.02.2008г. на Изпълнителния директор на АГКК, с площ 104202 кв.м., за който има съставен Акт за публична общинска  собственост №4/15.07.1997 г. Изборът на оператор ще се осъществи чрез провеждане на публичен търг с явно наддаване.

1.1.Начална тръжна цена за една година в размер на **3 192,00 (*три хиляди сто деветдесет и два лв)* лева без ДДС.**

1.2.Начин и срок на плащане: Спечелилият кандидат заплаща достигнатата на търга цена на имота */ без внесения депозит/* в 14 */четиринадесет/* дневен срок от датата на връчване на заповедта по чл.66, ал.2 от НРПУРОИ по банкова сметка на Общината: IBAN- BG10СЕСB97908447458500, BIC:CECBBGSF, код:444200 в “ЦКБ-АД”, клон Русе;

**2.Специфични условия към участниците в търга и договорни условия:**

2.1. Участниците в търга да бъдат юридически лица, регистрирани по ТЗ, които разполагат със служител хидроспециалист за осъществяване на дейностите по стопанисване, поддържане и експлоатация на язовирни стени и на съоръженията към тях, възложени му от община Тутракан.

2.2.Стопански дейности, които могат да се осъществяват: риборазвъждане и отглеждане на риби и други водни организми, както и получената по съответните технологии продукция от тях, любителски и стопански риболов, спортен риболов, при условие, че не се застрашава техническото състояние на язовирната стена и съоръженията към нея и тяхната безопасна експлоатация.

2.3. След подписване на договора за избор на оператор на язовирна стена същият се задължава съгласно чл.50, ал.3, т.1 от Закон за водите да се снабди с разрешително за ползване на воден обект.

2.4. Операторът на язовирна стена се задължава да спазва изискванията на Наредба 13 за условията и реда за осъществяване на техническа експлоатация на язовирните стени и съоръженията към тях /ДВ, бр.17 от 2004 год./, както и Правилник за правилна и безопасна експлоатация и поддържане на съоръженията от хидромелиоративната инфраструктура /ДВ, бр.97 от 02.11.2004 год./.

2.5. Операторът на язовирна стена се задължава да спазва нормативните актове по опазване на околната среда с цел опазване на водния ресурс и на екосъобразното и рационалното му използване, санитарно – хигиенните и ветеринарно – медицински изисквания.

2.6. Операторът на язовирна стена се задължава да поеме за своя сметка разходите по други мероприятия за изпълнение предписания от специализираните контролни органи свързани с обезопасяването и сигурността на язовира.

3. Търгът да се проведе на **19.09.2017г от 10,00 часа** в заседателната зала на Общински съвет град Тутракан, ул. Трансмариска №20;

4. **Размер на депозита за участие в търга**: Депозитът в размер на **300,00** */триста/* **лева**, се внася по банкова сметка на Община Тутракан: **IBAN BG94СЕСB97903347458500, BIC:CECBBGSF** в **„ЦКБ-АД”**, клон Русе, на касата към Информационния център на Община Тутракан, в срок от 25.08.2017г до 16,00 часа на 18.09.2017г.

5. **Размер на стъпка при наддаване** : **300,00** */триста лева/* **лева.**

6. **Време и начин на оглед** – закупилите тръжни книжа могат да извършват оглед на имота след предварителна заявка в Дирекция „Общинска собственост и стопански дейности”- стая № 32 на Община Тутракан или на тел. 0866/60628.

7. **Други тръжни условия**:

7.1 Тръжните книжа се предоставят от Дирекция „Общинска собственост и стопански дейности”- стая № 32 на Община Тутракан срещу 12,00 лв. с ДДС платими на касата към информационния център по сметка на Община Тутракан: IBAN- BG10СЕСB97908447458500, BIC:CECBBGSF, код:448090 в “ЦКБ-АД”, клон Русе в срок от 25.08.2017г. до 16.00ч. на 18.09.2017г.

7.2 До участие в търга ще бъдат допуснати лицата /фирмите/, закупили тръжни книжа, внесли депозит и подали заявление за допускане до участие в търга с приложени документи описани в същото;

7.2.1 Кандидатите – търговци, регистрирани по ТЗ, прилагат към заявлението за участие в търга, следните документи :

- Оригинал или заверено от кандидата копие от удостоверение за актуално състояние на търговеца или ЕИК.

-нотариално заверено пълномощно за участие в търга, при участие на пълномощник;

7.3. Не се допускат до участие в търга кандидати, чиито документи:

- са подадени след срока по заповедта

- са подадени в прозрачен или незапечатан плик

- не съдържат документи за закупени тръжни книжа или внесен депозит за участие

- не съдържат, който и да е от документите посочени в заповедта

7.4. Не се допускат до участие в търга кандидати, които имат задълнения от наем, данъци и др. към Община Тутракан:

8. **Краен срок за подаване на тръжните документи** – до 16,00 ч. на деня, предхождащ датата за провеждане на търга в информационния център на Община Тутракан, в запечатан непрозрачен плик с описание на предмета на търга и данни на кандидата.

**ІІ. У Т В Ъ Р Ж Д А В А М :**

1. Тръжна документация, както следва:

- Заповед за провеждането на търга;

- Скица на имота;

- Акт за общинска собственост;

- Проекто-заповед, съгласно чл.66, ал.2 от НРПУРОИ;

- Проекто-договор;

- Образец на заявлението за допускане до участие в търга.

2.Условия за оглед на имота съгласно т. 6 .

3.Краен срок за приемане на заявления за участие – 16.00ч. на деня предхождащ търга, в информационния център на Общината.

**4.Дата за провеждане на повторен търг** – При неявяване на кандидати, търгът да се проведе на 26.09.2017г. в заседателната зала на Общински съвет град Тутракан, ул. Трансмариска №20, при същите условия и час.

Тръжните книжа за участие в повторния търг се предоставят от Дирекция „Общинска собственост и стопански дейности”- стая № 32 на Община Тутракан, срещу 12,00 лв. с ДДС, платими на касата към информационния център по IBAN- BG10СЕСB97908447458500, BIC: CECBBGSF, код: 448090 в “ЦКБ-АД”, клон Русе, в срок от 20.09.2017г. до 16.00ч. на 25.09.2017г.

Депозитът за участие в повторния търг в размер на 300,00 */триста лв/* лева, се внася по банкова сметка на Община Тутракан: IBAN- BG94СЕСB97903347458500, BIC:CECBBGSF в “ЦКБ-АД” , клон Русе, в срок от 20.09.2017г. до 16.00ч. на деня предхождащ повторния търг.

Краен срок за подаване на тръжни документи за участие в повторния търг – 16,00ч. на деня предхождащ датата на повторния търг в информационния център на община Тутракан, в запечатан непрозрачен плик с описание на предмета на търга и данни на кандидата.

Публичният търг и сключването на договор ще се извършат по реда на Глава V /пета/ от Наредба за реда за придобиване, управление и разпореждане с общинско имущество на Общински съвет град Тутракан.

Настоящата заповед се състави и подписа в два еднообразни екземпляра – един за регистъра на заповедите и един за архива на Дирекция ОССД.

**МИЛЕН МАРИНОВ**

*И.д. Кмет на Община Тутракан*

*Съгласно Заповед № РД-04-916/18.08.2017г.*